**ANUNȚ**

**privind organizarea consultării publice a proiectului actului normativ**

**conform Legii privind transparența în procesul decizional**

**nr. 239-XVI din 13.11.2008**

Serviciul Vamal inițiază consultarea publică la proiectul Ordinului Serviciului Vamal cu privire la aprobarea regulilor pentru acordarea, modificarea, suspendarea și/sau revocarea autorizației pentru exploatarea spaţiilor de depozitare pentru antrepozitarea vamală a mărfurilor.

Scopul proiectului este: asigurarea aplicării uniforme și corecte a prevederilor Codului vamal (Legea nr.95/2021) și Hotărîrii Guvernului nr.92/2023 care stipulează necesitatea stabilirii de către Serviciul Vamal a normelor privind condițiile de depunere, acceptare și examinare a unei Cereri de autorizare spațiilor de depozitare pentru antrepozitarea vamală a mărfurilor de către Serviciul Vamal precum și condițiile eliberării Autorizației pentru exploatarea spațiilor de depozitare pentru antrepozitarea vamală a mărfurilor; condițiile suspendării și/sau revocării acesteia.

Totodată, regimul vamal antrepozit vamal este unul care permite introducerea mărfurilor străine fără achitarea drepturilor de import, altor plăţi, și aplicarea măsurilor de politică comercială fiind asigurată o evidență care să conţină informaţiile și datele care să le permită organelor vamale să supravegheze regimul în cauză, în special în ceea ce privește identificarea mărfurilor plasate sub acest regim, statutul vamal și circulaţia acestora. Astfel, în vederea identificării unor soluții lucrative și transparente privind asigurarea cerinței privind evidența mărfurilor în antrepozite vamale se solicită expunerea opiniilor asupra modului de desfășurare a evidențelor.

Beneficiarii proiectului sunt:

Serviciul Vamal din subordinea Ministerul Finanțelor al Republicii Moldova.

Recomandările pe marginea proiectului supus consultării publice vor fi remise până la 15 august 2023, pe adresa electronică: *murzaniova.olga@customs.gov.md ,* la numărul de tel: (022) 574-119, sau la adresa MD-2065, mun. Chisinau, str. Nicolae Starostenco, 30.